EkBass/fiwiki-20250220-pages-articles huggingface dataset:
Karekin II

Karekin II (; synt. Krtitš Grigori Nersesjan, ; s. 21. elokuuta 1951 Voskehat, Armenia) on Armenian apostolisen kirkon johtaja eli katolikos vuodesta 1999. Nersesjan liittyi seminaariin vuonna 1965 ja valmistui vuonna 1971, mitä ennen hänet oli vihitty diakoniksi vuonna 1970. Myöhemmin hänestä tuli munkki ja hänet vihittiin papiksi vuonna 1972. Hän opiskeli 1970-luvun lopulla myös ulkomailla Wienissä, Bonnin yliopistossa ja Zagorskissa Venäjällä. 23. lokakuuta 1983 hänestä tuli Vagharšapatin piispa ja vuonna 1992 arkkipiispa. Nersesjan osallistui aktiivisesti vuoden 1988 maanjäristyksen uhrien auttamiseen. Hän oli myös innokas hankkimaan modernia teknologiaa kirkon elämän helpottamiseen. Vuonna 1999 hänet valittiin Armenian katolikokseksi, missä virassa hän seurasi Karekin I:tä. == Kunnianosoitukset == === Armenialaiset === * Pyhän Mesrop Maštotsin ritarikunnan ritari (Armenia, 2009) * Kunniaritarikunta (Armenia, 2015) === Ulkomaalaiset === * Kunnialegioonan komentaja (Ranska, 2001) * Ystävyyden ritarikunta (Venäjä, 2006) * Ruhtinas Jaroslav Viisaan ritarikunnan V luokka (Ukraina, 2001) * Pyhän Annan ritarikunnan II luokka (Venäjän keisariperhe, 2011) == Lähteet == *Catholicos of all Armenians Kotisivu kirkon sivustolla ==Aiheesta muualla== * Wikileaks - Karekin II complained about Georgia to Obama Luokka:Armenian katolikokset Luokka:Vuonna 1951 syntyneet Luokka:Elävät henkilöt
Tea Vikstedt

Tea Vikstedt, ent. Vikstedt-Nyman, (s. 6. heinäkuuta 1959 Hyvinkää) on suomalainen kilpapyöräilijä, sittemmin Vasemmistoliiton kaupunginvaltuutettu Helsingissä ja rakennusmaalari. == Urheilu-ura == Vikstedt aloitti pyöräilyuransa 24-vuotiaana liityttyään Helsingin Työväen Luistelijoihin ja tavattuaan Esa Nymanin, josta tuli hänen puolisonsa ja valmentajansa. Ensimmäiset Suomen mestaruutensa hän voitti 1984, ja 1986 hän oli MM-kisoissa 3 000 metrin takaa-ajossa kuudes ja maantieajossa kahdeksas. Parhaat sijoituksensa MM-kisoista hän sai vuosina 1987 ja 1988, kun hän sijoittui 3 000 metrin aika-ajoissa neljänneksi. Soulin olympialaisissa 1988 Vikstedt- Nyman oli maantieajossa neljäskymmeneskolmas, ja Barcelonassa 1992 maantieajossa kahdeskymmenesviides ja 3 000 metrin takaa-ajossa seitsemäs. Kolmansissa olympialaisissaan Atlantassa Vikstedt-Nyman sijoittui maantieaika- ajossa kuudenneksi ja radalla pisteajossa seitsemänneksi. Vikstedt-Nyman teki urallaan kaksi maailmanennätystä. 1988 hän teki sisäratojen 10 km:n ME:n ajalla 13.12,534 ja vuonna 1990 sisäratojen 100 km:n ennätyksen ajalla 2.24.57,618. Ranskan ympäriajossa hän oli neljäs vuonna 1988 ja kolmas Italian ympäriajossa 1990. Vikstedt-Nyman voitti urallaan 24 Suomen mestaruutta ja 24 pohjoismaiden mestaruutta eri pyöräilymuodoissa ja teki kymmenen Suomen ennätystä. Hän lopetti uransa vuonna 1996. == Poliittinen ura == Vikstedt lähti politiikkaan Rakennusliiton ammattiyhdistystoiminnan kautta ja oli liiton hallituksen jäsen 2003–2015. Vuoden 2004 kunnallisvaaleissa ja vuoden 2008 kuntavaaleissa hänet valittiin Helsingin kaupunginvaltuustoon ja yleisten töiden lautakunnan jäseneksi. Hän on ollut ehdokkaana Vasemmistoliiton listoilla eduskuntavaaleissa 2003 ja 2007. == Lähteet == * Kilpakenttien sankarit 2, Tammi 1993, s. 80–81 Luokka:Suomalaiset maantiepyöräilijät Luokka:Vasemmistoliiton poliitikot Luokka:Helsingin kaupunginvaltuutetut Luokka:Vuonna 1959 syntyneet Luokka:Elävät henkilöt
Riccardo Bacchelli

Riccardo Bacchelli (19. huhtikuuta 1891 – 8. lokakuuta 1985) oli italialainen kirjailija.Riccardo Bacchelli (1891–1985) Italia Libri Arkisto Hän kirjoitti sekä romaaneja, novelleja ja näytelmiä että musiikki- ja kirjallisuuskritiikkiä, matkakertomuksia ja muuta non-fiction-kirjallisuutta. Hän oli 1941–1944 Italian akatemian jäsen. Bacchelli oli nuorena La Voce -kirjoittajapiirin jäsen ja 1919–1922 La Rondan toimittaja. Hänen tuotannostaan merkittävintä ovat historialliset romaanit, joissa on poliittista tendenssiä. Pääteos Po-joen mylly kertoo erään suvun tarinaa sadan vuoden ajalta. == Suomennettuja teoksia == * Po-joen mylly (Il mulino del Po), suom. Eino Palola, WSOY 1951 ;Novellit * "Neljäs vaimo", suom. Soma Rytkönen, antologiassa Italialaisia kertomuksia 1900-luvulta, Lauttasaari Press 2007. ISBN 978-951-97511-9-1 * "Ovela herra", antologiassa Huumoria ympäri maailman, toim. Jarl Hellemann, Helsinki: Tammi 1962 – 3. p Helsinki: Tammi 1974 Sarja: Kurki-kirja ISBN 951-30-3007-5 == Lähteet == Luokka:Italialaiset kirjailijat Luokka:Italialaiset näytelmäkirjailijat Luokka:Vuonna 1891 syntyneet Luokka:Vuonna 1985 kuolleet
Keskipohjanmaa

Keskipohjanmaa on Kokkolassa ja Keski-Pohjanmaalla seitsemän kertaa viikossa ilmestyvä maakuntamedia, jonka paperilehti ilmestyy viitenä päivänä viikossa. Lehti on ilmestynyt vuodesta 1917 lähtien Keski-Pohjanmaan maakuntalehtenä. Lehteä kustantaa Hilla Group Oyj, joka tunnettiin aiemmin nimellä KPK Yhtiöt. Lehden vastaavana päätoimittajana toimii Suvi Tanner. Ennen häntä vt päätoimittajan toimi Sanni Aho ja sitä ennen päätoimittajana Tiina Ojutkangas. Hänen edeltäjinään päätoimittajina toimivat Kauko PalolaKpk.fi vuosina 2013–2018 ja Lassi JaakkolaLassi Jaakkola eläkkeelle, Kp24.fi 1990–2013. Keskipohjanmaan painetun lehden ja verkon tavoittavuus on 85 000 lukijaa viikossa. Keskipohjanmaalla on verkkolehden lisäksi sovellus, joka on otettu käyttöön syyskuussa 2018. Podcastien julkaiseminen Keskipohjanmaan sovelluksessa ja verkkosivuilla aloitettiin toukokuussa 2019. Ensimmäisenä Keskipohjanmaan podcastina aloitti jalkapalloseura Kokkolan Pallo-Veikkojen Veikkausliigakauteen keskittynyt Keparin kulmalla. Keskipohjanmaa siirtyi broadsheet-koosta lehdistä tabloid-formaattiin helmikuussa 2018. Lehteä kehitettiin edelleen tammikuussa 2019, jolloin ulkoasu-uudistuksen yhteydessä myös lehden sisällöt uudistuivat. == Lähteet == == Aiheesta muualla == *Sanomalehti Keskipohjanmaan verkkolehti. *Keskipohjanmaa Facebook *Keskipohjanmaa Instagram *Keskipohjanmaa Twitter *Keparin podcastit *Hilla Group Luokka:Suomalaiset sanomalehdet Luokka:Kokkolan media Luokka:Uutissivustot Luokka:Keski-Pohjanmaan media Luokka:Suomen Keskustan lehdet
PhpMyAdmin

phpMyAdmin on selaimen kautta käytettävä MySQL- ja MariaDB-tietokannan hallintatyökalu. Sen kehittämisen aloitti Tobias Ratschiller vuonna 1998, inspiroituneena Peter Kuppelwieserin MySQL-Webadmin-ohjelmasta. Vuonna 2000 Ratschiller luopui ohjelmiston kehittämisestä ajanpuutteen vuoksi. Hankkeesta oli tuolloin kasvanut merkittävä ja sillä oli laaja kehittäjä- ja käyttäjäkuntansa. phpMyAdminia jaettiin muun muassa useiden Linux-jakelujen mukana. Vuonna 2001 Olivier Müller, Marc Delisle sekä Loïc Chapeaux rekisteröivät hankkeen SourceForge-sivustolle ja jatkoivat ohjelmiston kehityksen koordinointia. == Lähteet == == Aiheesta muualla == * phpMyAdmin- ohjelmiston virallinen sivusto * phpMyAdmin-projektin SourceForge-sivu Luokka:Tietokantojen hallintatyökalut Luokka:Vapaat ohjelmistot
Olli Mononen

Olli (oik. Olavi) Mononen (s. Jyväskylä) on suomalainen toimittaja, joka työskentelee Yleisradion lastenohjelmien toimituksessa. Hän oli lastenohjelma Pikku Kakkosen juontaja ja sisällöntuottaja 1980-luvulta 1990-luvulle. Hänet tunnetaan myös Karvakuonojen Rikuna. Hän muun muassa esiintyi ohjelmapalasessa jossa matkusti moottoripyörällä tutustumassa Suomeen ja juonsi myös muita TV2:n lastenohjelmia, kuten Aasi vai apina, Temppurata, ÄlyÄlyä, Sana-Arkku ja Merirosvolaiva. Sittemmin Mononen on siirtynyt ohjaajaksi ja ohjasi muiden muassa Tonttu Toljanterin. Mononen on myös näytellyt Operaatio Hurrikaanissa ja Boforissa, jotka tulivat TV2:selta. Ensimmäisenä mainitussa hän näytteli sarjan roistoa Tohtori Routaa. == Lähteet == ==Aiheesta muualla== * Tuulahdus 2005: Pikku Kakkosen Olli (Koululaisten toteuttama Monosen haastattelu) * Ylen Elävä arkisto: Ollin kesämuistojen kirja * Ylen Elävä arkisto: Taiteilijaa tapaamassa * Ylen Elävä arkisto: Vaarallinen tulipalo Luokka:Suomalaiset juontajat Luokka:Suomalaiset toimittajat Luokka:Pikku Kakkonen Luokka:Syntymävuosi puuttuu Luokka:Elävät henkilöt
Neal Adams

Neal Adams (6. kesäkuuta 1941 New York – 28. huhtikuuta 2022 New York) oli yhdysvaltalainen kuvittaja ja sarjakuvapiirtäjä, joka on tunnettu realistisesta piirrostyylistään. Adams uudisti Batmanin hahmon 1960-luvun loppupuolella ja muutti hahmon camp-henkisestä synkkiäkin piirteitä omaavaksi. Adamsin ura sarjakuvien tekijänä alkoi vuonna 1959 Archie Comicsissa. Hän ei ollut tuolloin saanut paikkaa DC Comicsilta. Hän teki tämän jälkeen myös Tohtori Ben Casey -sarjaan perustuvaa sanomalehtistrippiä. Adams alkoi vuonna 1967 piirtää freelancerina DC Comicsille ja oli mukana ensin Our Army at War -antologiasarjassa. Adams alkoi kaksi vuotta myöhemmin toimia freelancerina myös Marvel Comicslle, jolle piirsi Ryhmä-X-sarjakuvaa. Adamsin piirtämässä ja Dennis O’Neilin käsikirjoittamassa jatkumossa sarjakuvaan tuotiin takaisin muun muassa Professori X. Adams ja O’Neil alkoivat vuonna 1969 tehdä yhteistyötä Batman-sarjakuvan parissa. He toivat Batmaniin takaisin synkkiä vivahteita camp-vaikutteisen Batman-televisiosarjan jälkeen. He uudistivat samalla Jokerin ja Kaksinaaman sekä loivat Ra’s al Ghulin ja Ihmislepakon. Batmanin jälkeen Adams ja O’Neil tekivät vielä yhteistyötä Vihreä Lyhty -sarjakuvassa ja loivat siihen John Stewartin, joka oli ensimmäisiä mustia sarjakuvien supersankareita. == Albumeja suomeksi == * * == Lähteet == ==Aiheesta muualla== *Neal Adamsin omat kotisivut Luokka:Yhdysvaltalaiset sarjakuvantekijät Luokka:DC Comics Luokka:Marvel Comics Luokka:Eisner- palkinnon saajat Luokka:Vuonna 1941 syntyneet Luokka:Vuonna 2022 kuolleet
Juhani Karhumäki

Eero Urho Juhani Karhumäki (s. 20. elokuuta 1949 Jyväskylän maalaiskunta) on suomalainen matemaatikko. Juhani Karhumäen isä Valto oli yksi lentäjinä tunnetuksi tulleista Karhumäen veljeksistäKMV-lehti, Elämänmeno | Ensimmäinen työ: Paljasjalkainen hallilainen aloitti työuransa sähkömittarinlukijana sekä isoisän veljiään olivat muun muassa lastenkirjailija Waldemar Karhumäki ja olympiavoittaja (XI olympiadin kisat 1936 Berliini), kirjailija Urho Karhumäki.Erkin lähisukulaisetGeni.com: Arttu Taavetinpoika Karhumäki Juhani Karhumäki asuu Salon Perniössä. Karhumäki toimi Turun yliopistossa matematiikan professorina sekä tilastotieteen ja matematiikan laitoksen johtajana. Hän työskenteli erityisesti äärellisten automaattien teorian ja sanojen kombinatoriikan parissa. Professori Karhumäki valittiin Suomalaisen Tiedeakatemian jäseneksi vuonna 2000 ja Academia Europæan jäseneksi vuonna 2006. Karhumäelle myönnettiin ansioistaan luonnonsuojelun alalla Varsinais-Suomen luonnonsuojelupiirin ympäristöpalkinto vuonna 2014. Karhumäki on toiminut muun muassa Salon seudun luonnonsuojeluyhdistyksen puheenjohtajana vuosina 1975–1984, edistänyt metsien suojelua vuonna 2010 perustetun Salon luonnonmetsäsäätiön kautta, ollut yhtenä aloitteentekijänä Kiikalan Varesjoen notkon ja Halikon Vaisakon lehdon suojelussa, edistänyt aloitetta Teijon kansallispuistosta sekä harjoittanut lintujen rengastusta Salon seudulla vuodesta 1967. Karhumäki on myös valittu Suomen vuoden rengastajaksi 1989. ==Lähteet== Luokka:Suomalaiset matemaatikot Luokka:Turun yliopiston matemaattis-luonnontieteellisen tiedekunnan professorit Luokka:Vuonna 1949 syntyneet Luokka:Elävät henkilöt Luokka:Suomalaiset professorit Luokka:Academia Europæan jäsenet
Ruokala

Ruokalaa käsitteleviä artikkeleita: * Kanttiini * Ruokala (televisiosarja)
Perunajauho

Perunajauho on perunasta valmistettua jauhetta. Valmistusprosessissa perunoista poistetaan vesi ja muut aineet tärkkelystä lukuun ottamatta; jäljelle jäävä tärkkelys kuivataan, jolloin saadaan perunajauhoa. == Käyttö == Ruoanlaitossa perunajauhoa käytetään suurustamiseen. Paperiteollisuus käyttää perunatärkkelystä paperinvalmistuksessa sidosaineena. Suomessa tuotetusta perunatärkkelyksestä lähes kaikki käytetään paperiteollisuudessa. Perunajauhoa voidaan käyttää turkiseläinten rehussa. Samoin vielä ilmahiivamenetelmää käytettäessä perunajauhoja sekoitettiin valmiiseen hiivaan sitkosaineeksi. Käyttö loppui 1930-luvun lopulla, kun uusi Zulauf-menetelmä tuotti riittävän tiivistä hiivaa. == Lähteet == == Aiheesta muualla == * Perunajauhon ravintosisältö Finelin sivuilla Luokka:Peruna
Happy hour

Happy hour () on anniskelupaikoissa ajanjakso tiettyyn aikaan päivästä, jolloin juomia myydään halvemmalla. Yleensä happy hour koskee tiettyjä alkoholijuomia, yleensä hanatuotteita kuten olutta, siideriä ja mahdollisesti long drink -juomia. Happy hourin ajankohta on yleensä alkuillasta tai muulloin ravintolan kannalta hiljaisena aikana. Happy hour tuli Suomeen vuonna 1984, jolloin alkoholilainsäädäntö teki sen toteuttamisen kuitenkin hankalaksi. Jos ravintola halusi mainostaa lehdessä happy houriaan, se ei saanut mainita alennushinnoista eikä käytännössäkään tarjota alkoholijuomia alennuksella. Jos mainosti, saattoi kuitenkin tarjota drinkkien mikserivesiä ja esimerkiksi suolapähkinöitä vaikka ilmaiseksi. Jos taas mainontaa ei käytetty, alkoholia sai myydä happy hourin aikana normaalia halvemmalla. Silloin happy hour -mainintaa ei saanut näkyä edes ravintolan ovessa eikä ikkunassa, ainoastaan asiallinen hinnasto eri kellonaikoihin jaoteltuna. Vuoden 1994 alkoholilaki salli mietojen alkoholijuomien mainonnan ja sai happy hour -ilmiön yleistymään suomalaisissa anniskelupaikoissa seuraavan vuosikymmenen aikana. Vuosien 2008–2017 välillä happy hourien mainonta ravintolan ulkopuolella oli kiellettyä. Vuoden 2018 tammikuusta lähtien voivat ravintolat Suomessa jälleen mainostaa happy hourejaan. == Lähteet == == Aiheesta muualla == Luokka:Alkoholikulttuuri Luokka:Markkinointi Luokka:Englanninkieliset sanat ja sanonnat
Johnny B. Goode

Johnny B. Goode on Chuck Berryn tekemä ja levyttämä rock and roll -kappale, joka julkaistiin maaliskuussa 1958. Kappale on rock and rollin tunnetuimpia klassikkoja. ==Sanoitus== Sanoituksiltaan ”Johnny B. Goode” on rock and roll -versio amerikkalaisesta unelmasta. Laulu kertoo Yhdysvaltojen takamailla asuvasta nuoresta ilmiömäisestä kitaransoittajasta, joka unelmoi tähdeksi tulemisesta. Chuck Berry kirjoitti “Johnny B. Gooden“ alun perin pianististaan Johnnie Johnsonista. Myöhemmin Berry alkoi kertoa laulun sanoitusten kuvaavan Berryn omaa urakehitystä tuntemattomuudesta maailmankuuluksi tähdeksi. Kappaleen sankarin sukunimi “Goode” viittaa Berryn lapsuudenkodin osoitteeseen 2520 Goode Avenue. Joitain eroja etunimen lisäksi Berryyn on: toisin kuin Berry, laulun sankari kasvoi Louisianassa eikä osannut lukea tai kirjoittaa kunnolla. Alkuperäisissä sanoissa oli kohta “That little colored boy could play” (‘se pieni värillinen poika osasi soittaa’), mutta Berry vaihtoi ’värillinen’-sanan ’maalaispoikaan’, “country boy”, jotta kappaletta voitaisiin soittaa radiossa. ==Intro== Kappaleen introriffin Berry otti Carl Hoganin soolosta Louis Jordanin kappaleella “Ain’t That Just Like a Woman” vuodelta 1946. ==Äänitykset ja julkaisu== Single äänitettiin tammi–helmikuussa 1958 ja julkaistiin 31. maaliskuuta. Laulaja-kitaristi Berryn lisäksi singlellä soittavat pianisti Lafayette Leake, basisti Willie Dixon ja rumpali Fred Below. Singlen tuottivat Chess Recordsin Leonard ja Phil Chess. Kappale oli 15 viikon ajan Yhdysvaltain singlelistalla. Parhaimmillaan se nousi sijalle kahdeksan Billboard Hot 100 -singlelistalla sekä sijalle kaksi Rhythm & Blues Singles -singlelistalla. ==Viittaukset ja jälkimaine== Berry kirjoitti myöhemmin neljä muutakin laulua, jotka kertovat “Johnny B. Gooden” päähenkilöstä: “Bye Bye Johnny”, “Go Go Go”, “Johnny B. Blues” ja “Lady B. Goode”. Lisäksi hänen vuoden 1969 studioalbuminsa nimi on Concerto in ‘B Goode’. ”Johnny B. Goode” oli yksi vuonna 1977 lähetettyyn Voyager- avaruusluotaimen mukaan otetuista äänitteistä. The Rolling Stonesin Keith Richards on väittänyt, että kappaleen kuultuaan hän päätti, mihin haluaa elämässään keskittyä. Berryn ikivihreä on ylittänyt kaikki genre-rajat ja sitä ovat soittaneet tuhansien aloittelevien yhtyeiden lisäksi niin The Beatles, Jimi Hendrix, Green Day, Judas Priest, Elton John, Sex Pistols, NOFX, Johnny Winter, Peter Tosh kuin Elvis Presley. Lisäksi ”Johnny B. Goode” -kappaletta, ja erityisesti sen introa, on lainailtu ahkerasti muissa kappaleissa, esimerkiksi The Beach Boysin ”Fun, Fun, Fun” ja Hurriganesin ”Get On” -kappaleissa. Vuonna 2022 Helsingin Sanomat pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”Johnny B. Goode” ylsi kyselyn kokonaistuloksissa sijalle 53. Kappale esiintyi myös yhdessä Paluu tulevaisuuteen-elokuvan ikonisimmista kohtauksista, eli elokuvan lopun tanssiaisissa. == Lähteet == Luokka:Chuck Berryn kappaleet Luokka:Vuoden 1958 kappaleet
Sound of R.E.L.S.

Sound of R.E.L.S. [rels] oli laulaja Ressu Redfordin perustama 1990-luvun puolivälissä toiminut eurodance-yhtye. == Yhtyeenä == Sound of R.E.L.S. muodostui lopettaneen Bogart Co.:n jäsenistä lukuunottamatta rumpali Johnny Gustafssonia. Yhtyeen naislaulaja oli Suzie Aldabbagh. Viimeisellä vuoden 1997 Extra-albumilla hänet korvasi Amina Hietikko. Yhtyeen nimi tuli tuottajanelikon taiteilijanimien sukunimien ensimmäisistä kirjaimista: Ressu Redford, Sam Eagle, Vinnie Lane and Guy Stoneman. Sound of R.E.L.S.:in suurimmaksi hitiksi nousi heidän uudelleenäänityksensä Steve Kekanan vanhasta reggae-hitistä ”Raising My Family”. Muita R.E.L.S.:n kappaleita olivat muun muassa ”Crazy Music” sekä ”Love Is The Powa!”. == Tuotantoyhtiö == Ennen yhtyeuraa ja sen jälkeen Sound of R.E.L.S.:n jäsenet toimivat tuotantoyhtiönä nimellä R.E.L.S. tuottaen tuplaplatinaa myyneen Neon 2-yhtyeen esikoisalbumin Polku (1992). He tuottivat myös kaksi Tiktakin ensimmäistä levyä: yli 90000 kappaletta myyneen albumin Frendit (1999) ja yli 100000 kappaletta myyneen albumin Jotain muuta (2001). 1990-luvun alussa R.E.L.S. tuotti muun muassa MC Nikke T:n levyjä ja euroviisuedustaja Beatin eponyymin albumin. ==Albumit== * Sound of R.E.L.S. (1995) * Crazy Music (1996) * Extra (1997) ==Lähteet== * Sound of R.E.L.S discogs-sivustolla ===Viitteet=== ==Aiheesta muualla== *Ylen Elävä arkisto: Sound of R.E.L.S. Luokka:Suomalaiset eurodanceartistit ja -yhtyeet
End of Days

End of Days on vuonna 1999 ensi-iltansa saanut yhdysvaltalainen toiminta-/kauhuelokuva, jonka on ohjannut Peter Hyams. End of Daysin pääosissa näyttelevät Arnold Schwarzenegger (ex-poliisi), Gabriel Byrne (Saatana) sekä Robin Tunney (Christine York). == Näyttelijöitä == ==Vastaanotto== Tv-maailma- lehdessä vuonna 2024 Jussi Karjalainen kirjoitti elokuvan edustaneen maailman lyhintä jännityselokuvatrendiä, vuosituhannen vaihteen Y2K-pelottelua. Hän antoi kornina pitämälleen elokuvalle puoltoista tähteä viidestä. ==Lähteet== == Aiheesta muualla == * * * Luokka:Yhdysvaltalaiset toimintatrillerit Luokka:Yhdysvaltalaiset kauhuelokuvat Luokka:Dystopiaelokuvat Luokka:Vuoden 1999 yhdysvaltalaiset elokuvat Luokka:Peter Hyamsin ohjaamat elokuvat Luokka:Elokuvat uudestavuodesta
Linda Hamilton

Linda Carroll Hamilton (s. 26. syyskuuta 1956 Salisbury, Maryland, Yhdysvallat) on yhdysvaltalainen näyttelijä. == Ura == Hamiltonin ura alkoi 1970-luvun lopulla ja 1980-luvulla hän teki lukuisia televisiorooleja. Hänet muistetaan parhaiten Sarah Connorin roolistaan Terminator-elokuvasarjan kahdesta ensimmäisestä sekä kuudennesta elokuvasta. Hänen muita tunnettuja elokuviaan ovat Stephen Kingin novelliin perustuva Maissilapset, Black Moon (Black Moon Rising), Vallan varjossa (Shadow Conspiracy) ja Dante's Peak. == Filmografia == === Elokuvat === * Night-Flowers (1979) * Tag: The Assassination Game (1982) * Terminator – tuhoaja (1984) * Maissilapset (1984) * Seksivakoojat (Sexpionage, 1985) * King Kong elää (1986) * Black Moon (Black Moon Rising, 1986) * Mr. Destiny – kohtalo puuttuu peliin (1990) * Terminator 2 – Tuomion päivä (1991) * Silent Fall – täydellinen murha (1994) * Kohtalokas kaksoiselämä (Separate Lives, 1994) * Katkuinen kuoleman tie (1995) * T2 3-D: Battle Across Time (1996) * Vallan varjossa (Shadow Conspiracy, 1997) * Dante's Peak (1997) * Tyttöjen salattu elämä (The Secret Life of Girls, 1999) * Smile (2005) * Missing in America (2005) * The Kid & I (2005) * Broken (2006) * In Your Dreams (2008) * Holy Water (2009) * Refuge (2011) * Right Next Door (2011) * Terminator: Dark Fate (2019) === Televisioelokuvat === * Oikeus elämään (A Mother’s Prayer, 1995) * On the Line (1997) * Pakotie vapauteen: Vaarallista peliä ja Piilopaikka (Rescuers: Stories of Courage: Two Couples, 1997) * Ystävyyden tähden (The Color of Courage, 1999) * A Girl Thing (2001) === Televisiosarjat === * Defiance (2014) == Aiheesta muualla == * * Luokka:Yhdysvaltalaiset näyttelijät Luokka:Hollywood Walk of Fame Luokka:Vuonna 1956 syntyneet Luokka:Elävät henkilöt
Tulisilmä

Tulisilmä (Firestarter) on Stephen Kingin vuonna 1980 julkaistu romaani. Se ilmestyi ennen julkaisuaan sarjana Omni-lehdessä. Teos on myös ensimmäinen suomennettu Stephen King -kirja. == Juoni == Charlene "Charlie" McGee on nuori tyttö, jolla on pyrokineettisiä voimia. Hän on mutantti, jonka voimat juontuvat hänen vanhempiensa osallistumisesta lääketestiin korkeakoulussa. Charlien isä Andy on taitava mielenhallitsija, ja äidillä on sekä telekineettisiä että telepaattisia voimia, mutta he ovat heikkoja tyttäreensä nähden. Charlie pystyy sytyttämään ajatuksen voimalla tulipaloja, eikä hän pysty hallitsemaan sitä. Charlieta ja hänen isäänsä jahtaa Yhdysvaltojen tiedusteluyksikkö, joka tunnetaan nimellä Verstas. Pitkän ajojahdin jälkeen Charlie ja Andy saadaan kiinni John Rainbird -nimisen agentin avulla, ja heidät viedään Verstaan yksikköön. Tukikohdassa Rainbird tekeytyy siivoojaksi ja voittaa Charlien ystävyyden juonien avulla, ainoana päämääränään tuhota tyttö. Andy huumataan lääkkeillä lähes toimintakyvyttömäksi. Lopulta Andy käyttää mielenhallintakykyjään itseensä vapauttaen itsensä lääkehuuruista ja onnistuu mahdollistamaan Charlien ja oman pakonsa Verstaan johtajan avulla. Rainbird selvittää kuitenkin Andyn suunnitelman ja yrittää estää sen. Andy saa osuman Rainbirdin laukauksesta ja kuolee Charlien käsivarsille. Charlie tuhoaa koko tukikohdan ja pakenee. Kirjan lopussa Charlie menee Rolling Stone -lehden toimitukseen aikeenaan kertoa tarinansa koko maailmalle. ==Sovitukset== *Tulisilmästä tehtiin vuonna 1984 elokuva nimellä Tulessa syntynyt, jonka ohjasi Mark L. Lester. Pääosassa Charliena oli Drew Barrymore. Muissa keskeisissä rooleissa olivat David Keith, George C. Scott, Heather Locklear ja Martin Sheen. *Vuonna 2002 valmistui jatko-osa, Tulessa syntynyt 2, televisioelokuvana. *Filk-muusikko Julia Ecklar on tehnyt romaanin pohjalta kappaleen Daddy's Little Girl. ==Aiheesta muualla== * Kirjasampo * Risingshadow Luokka:Stephen Kingin romaanit Luokka:Yhdysvaltalaiset tieteisromaanit Luokka:Jännitysromaanit Luokka:Vuoden 1980 kirjat
Mýa

Mýa Marie Harrison (s. 10. lokakuuta 1979 Washington, DC, Yhdysvallat) on yhdysvaltalainen R&B-laulaja; ja näyttelijä. Mýan läpilyönti tapahtui elokuvaan Bulworth (1998) tehdyn musiikkivideon myötä kappaleella ”Ghetto Superstar”. Hänen lisäkseen kappaleessa esiintyi The Fugees -yhtyeestä tunnettu raplaulaja Pras. Kappale nousi suureksi hitiksi. Laulajan uransa lisäksi Mýa on myös näytellyt useissa elokuvissa. Hän on voittanut kaksi MTV Video Music -palkintoa sekä yhden Grammy-palkinnon. Menestyneimmät elokuvat, joissa hän on näytellyt, ovat Chicago (2002) ja Cursed (2005). Lisäksi hän on ollut Bond-tyttönä videopelissä James Bond 007: Everything or Nothing (2004). == Albumit == * Mýa (1998) * Fear of Flying (2000) * Moodring (2003) * Liberation (2007) * K.I.S.S (2011) == Elokuvat == * Käärmeen pesässä (In Too Deep, 1999) * Chicago (2002) * Volcano High (2003) * Dirty Dancing – Kuuma tanssi 2 (Dirty Dancing: Havana Nights, 2004) * Hip Hop All Stars (2004) * Saanko luvan? (Shall We Dance?, 2004) * Cursed (2005) * Swap Meet (2006) * Ways of the Flesh (2006) * Cover (2007) * How She Move (2007) * The Metrosexual (2007) * Bottleworld Bree (2009) * Sunset Strip (dokumentti, 2011) * The Heart Specialist (2011) == Aiheesta muualla == * Mýan virallinen sivusto Luokka:Yhdysvaltalaiset laulajat Luokka:Grammy-palkinnon saajat Luokka:Vuonna 1979 syntyneet Luokka:Elävät henkilöt
Keisarinkanava

Keisarinkanava (myös: Kiinan suuri kanaali) on pisin ihmisen rakentama vesireitti maailmassaKiinan Suuri kanaali eli Keisarinkanava. Radio86.fi. (Internet Archive). Se on 1 800 kilometriä pitkä ja 40 metriä leveä. Se kuljettaa Jangtsen, Keltaisenjoen, ja pienempien jokien vettä Kiinan itärannikolla. Korkeuseroa kanavan joidenkin osien välillä on 42 metriä. Eteläinen ja keskinen osa kanavasta on edelleen vilkkaassa käytössä mutta Keltaisenjoen päässä kanava on huonokulkuinen veden ajoittaisen vähyyden vuoksi. Kanavan ensimmäisiä osia rakennettiin jo 400-luvulla eaa. Kanava otettiin käyttöön Sui-dynastian aikana 600-luvulla. Sitä jatkettiin massiivisilla rakennustyömailla, ja 1200-luvulla kanava oli yli 2 000 km pitkä ja yhdisti Kiinan viisi suurinta jokea. Kanava on Unescon maailmanperintölistalla vuodesta 2014. == Lähteet == ==Aiheesta muualla== *Grand Canal - Canal, China (britannica.com) *On an Ancient Canal, Grunge Gives Way to Grandeur (24.7.2007) (nytimes.com) Luokka:Kanavat Luokka:Kiinan rakennukset ja rakennelmat Luokka:Kiinan maantiede Luokka:Kiinan liikenne Luokka:Unescon maailmanperintökohteet Kiinassa
Moguli

Moguli voi tarkoittaa *Suurmogulien valtakuntaa hallinnutta sukua *henkilöä jolla on merkittävää valtaa jollakin tietyllä alalla, esimerkiksi elokuvamoguli.
Airkenya

Airkenya on kenialainen lentoyhtiö. Sen kotikenttä on Wilsonin lentoasema Nairobissa. Airkenya on yksityisessä omistuksessa. Se syntyi vuonna 1985, kun lentoyhtiöt Air Kenya ja Sunbird Aviation päätettiin yhdistää. == Kohteet == Airkenyan kohteet (heinäkuu 2015): * Keniassa: Amboseli, Diani, Lamu, Lewa Downs, Malindi, Masai Mara, Meru, Migori, Nairobi, Nanyuki, Samburu * Ulkomailla: Kilimanjaro (Tansania) == Laivasto == Airkenyan laivastoon kuuluvat seuraavat lentokoneet (heinäkuu 2015): * 3 Cessna 208B Grand Caravan * 3 de Havilland Canada DHC-6-300 Twin Otter * 2 de Havilland Canada Dash 7-102 * 1 de Havilland Canada Dash 8-102 == Lähteet == == Aiheesta muualla == * Viralliset sivut Luokka:Kenialaiset lentoyhtiöt
Metyyli

Metyyliryhmä (R-CH3) on yksinkertaisin orgaanisten yhdisteiden sivuketjuista. Metyyliryhmä koostuu hiiliatomista johon on sitoutunut kolme vetyatomia ja orgaanisen yhdisteen pääketju, jota merkitään kirjaimella R. Toisin sanoen metyyli on radikaali metaani (CH4) eli siitä puuttuu yksi vedyn atomi verrattuna metaaniin. Metyyliryhmä lyhennetään usein -Me. ==Esimerkkejä== Metyylietaani (Propaani) (CH3-CH2-CH3) on sama kuin: *Propaani *Dimetyylimetaani *Etyylimetaani ==Katso myös== *Etyyli (-CH2-CH3) Luokka:Orgaaniset yhdisteet
Etyyli

Etyyli on orgaanisissa yhdisteissä esiintyvä sivuryhmä –CH2CH3. Sitä merkitään usein lyhenteellä Et. Etyyli voidaan ajatella etaaniksi (C2H6), josta puuttuu yksi vetyatomi. ==Katso myös== *Metyyli (–CH3) Luokka:Orgaaniset yhdisteet
Sitruunasooda

Sitruunasooda tai limonadi on nimitys sitruunaa tai sitruunaesanssia sisältävälle hiilihapotetulle ja makeutetulle virvoitusjuomalle. Hiilihapotettua vettä, jota toisinaan kutsutaan myös kivennäisvedeksi, nimitetään soodavedeksi. Nykyään tunnetuimpia sitruunasoodan kaltaisia juomia ovat The Coca-Cola Companyn markkinoima Sprite ja PepsiCon markkinoima 7 Up. Myös PepsiCon valmistama Mountain Dew'n on sanottu olevan sitruunasooda. Sitruunasooda oli Omenaporeen ohella Suomen vanhin virvoitusjuoma. Suomessa Sitruunasooda-nimistä juomaa valmistivat 1930-luvulla ainakin lahtelainen Mallasjuoma ja Porin OluttehdasMaukkaat virvoitusjuomat! Elka.fi (Web Archive).. Vielä vuoden 1930 tienoilla sitruunasooda myytiin ainakin maaseudulla apteekista. Juoma oli Spriten kaltaista väritöntä sitruunalimonadia, joskin suosittuja ulkomaisia merkkejä selvästi makeampaa. Juoman lempinimi oli Sittis tai ”Sittisooda”. Juoman valmistus loppui vuonna 1971 panimoalan yhteisestä päätöksestä, kun hintasäännöstely oli pitänyt sitruunasoodan hinnan samana vuodesta 1965 ja valmistus oli kannattamatonta. Laitilan Wirvoitusjuomatehdas valmistaa vastaavaa juomaa nimellä Laitilan Sitruunasooda tai Erikoissitruunasooda.Sitruunasooda. Laitilan Wirvoitusjuomatehdas. == Lähteet == == Aiheesta muualla == Luokka:Virvoitusjuomat Luokka:Seulonnan keskeiset artikkelit
Lotja

Lotja () on aiemmin laajalti käytetty moottoriton tavarankuljetukseen sopiva vene- tai laivatyyppi, jolla on matala syväys. Eteenpäin lotjaa kuljetettiin rannalta vetämällä ihmisten tai eläinten avulla, sauvomalla aluksesta tai se kulki vapaasti alavirtaan. Sauvoja tarvittiin myös lotjan pitämiseksi kulkukelpoisessa uomassa. Lotja voi liikkua purjeiden avulla tai soutaen.Facta 2001 osio 10 s. 360 Sitä on käytetty pienen kokonsa ja hyvän kulkukelpoisuuden ansiosta tykistön soutualuksena. Tavarankuljetuksessa se muistuttaa proomua. == Katso myös == * Höyrylotja == Lähteet == Luokka:Laivatyypit
Andrei Markov

Andrei Andrejevitš Markov (; 14. kesäkuuta (J: 2. kesäkuuta) 1856 Rjazan – 20. heinäkuuta 1922 Pietari) oli venäläinen matemaatikko, jonka stokastisia prosesseja koskevat tutkimukset olivat merkittäviä. Hänen tutkimuksistaan tunnetaan erityisesti Markovin ketjut ja Markovin prosessi. Hänen mukaansa on nimetty myös Markovin epäyhtälö todennäköisyyslaskennassa. Markovilla oli samanniminen poika (s. 1903) josta tuli myös merkittävä matemaatikko. == Lähteet == == Aiheesta muualla == Luokka:Venäläiset matemaatikot Luokka:Vuonna 1856 syntyneet Luokka:Vuonna 1922 kuolleet
Singeli (kiviaines)

Singeli eli somero on luonnon pyöristämää pienikokoista kiviainesta, joka on seulottu sorasta erilleen siten ettei siinä ole lainkaan hienoa sora-ainesta. Singelin tyypillinen raekoko on 3–6, 8–16 tai 16–32 millimetriä. Yleisin singelin käyttökohde on maanpinnan päällystäminen. Kivirouheesta singeli eroaa siinä, että kivirouhe on valmistettu isommista kivistä murskaamalla, jolloin sen pinnat ovat murtopintoja. Luokka:Rakennuksen maa- ja pihatyöt Luokka:Viherrakentaminen Luokka:Rakennusmateriaalit
Rokia Traoré

Rokia Traoré (s. 24. tammikuuta 1974) on malilainen laulaja, lauluntekijä ja kitaristi. Hän on etniseltä taustaltaan bambara. Traorén isä oli diplomaatti, minkä ansiosta Traoré kävi lapsena esimerkiksi Algeriassa, Saudi-Arabiassa, Ranskassa ja Belgiassa. Traoré voitti vuonna 1997 Radio France Internationalen musiikkipalkinnon. Seuraavana vuonna ilmestyi hänen ensimmäinen albuminsa. Vuonna 2003 hän voitti BBC Radio 3:n maailmanmusiikkipalkinnon. Traoré esiintyi Helsingin juhlaviikoilla 2008. == Diskografia == * Mouneïssa, 1998 * Wanita, 2000 * Bowmboï, 2003 * Tchamantché, 2008 ==Lähteet== == Aiheesta muualla == * Viralliset sivut Luokka:Malilaiset laulajat Luokka:Malilaiset muusikot Luokka:Vuonna 1974 syntyneet Luokka:Elävät henkilöt
Aleksandr Zinovjev

Aleksandr Aleksandrovitš Zinovjev (; 29. syyskuuta 1922 Pahtino – 10. toukokuuta 2006 Moskova) oli venäläinen loogikko, sosiologi, kirjailija ja satiirikko. Logiikan alalla tekemänsä työn lisäksi Zinovjev tunnetaan erityisesti vuoden 1976 esikoisromaanistaan Zijajuštšije vysoty (Зияющие высоты, "Ammottavat huiput"), joka julkaistiin lännessä. Hän oli näkyvimpiä Neuvostoliiton toisinajattelijoita ja kirjoitti neuvostoyhteiskuntaa kritisoivan satiirin Homo Sovieticus vuonna 1986. Zinovjev erotettiin 1978 Neuvostoliiton tiedeakatemiasta ja karkotettiin samana vuonna Saksan liittotasavaltaan. Hän asettui Müncheniin, jossa hän asui vuoteen 1999, jolloin hän palasi Venäjälle. Neuvostoliiton hajoamisen jälkeen Zinovjev kääntyi kannattamaan kommunismia, ja vuonna 1996 hän osoitti avoimen tukensa kommunistien presidenttiehdokkaalle Gennadi Zjuganoville. Zinovjev piti Slobodan Miloševićia aitona "länsimaalaisten" vastaisena taistelijana. Viimeisinä vuosinaan hän herätti huomiota tämä kiihkeänä kannattajana. Hän sanoi myös ihailevansa Radovan Karadžićia ja Ratko MladićiaI doubt they will surrender alive Pravda 16.3.2002 . == Lähteet == == Aiheesta muualla == * Kokoelma Zinovjevin tuotantoa Luokka:Venäläiset kirjailijat Luokka:Venäläiset loogikot Luokka:Venäläiset sosiologit Luokka:Vuonna 1922 syntyneet Luokka:Vuonna 2006 kuolleet
Natalie Clein

Natalie Clein (s. 25. maaliskuuta 1977, Poole, Dorset Britannia) on brittiläinen sellisti. Hän aloitti sellonsoiton kuusivuotiaana ja opiskeli myöhemmin muun muassa Royal College of Musicissa. Clein voitti BBC:n Young Musician of the Year -kilpailun vuonna 1994 tulkinnallaan Edward Elgarin sellokonsertosta. Cleinin sisar on näyttelijä Louisa Clein. Luokka:Brittiläiset sellistit Luokka:Vuonna 1977 syntyneet Luokka:Elävät henkilöt
Baden-Baden

Baden-Baden on kylpyläkaupunki eteläisessä Saksassa, Baden-Württembergin osavaltiossa Schwarzwaldin juurella, lähellä Ranskan rajaa. Oosjoki virtaa lähellä Baden-Badenia. Lähimmät kaupungit ovat Karlsruhe sekä Ranskan Strasbourg. Kesäkuun 2022 lopussa kaupungin väkiluku oli 56 888. Kaupungin virallinen nimi oli alun perin pelkkä Baden. Vuonna 1931 virallistettu kaksoisnimi Baden-Baden viittaa kaupungin sijaintiin silloisessa Badenin osavaltiossa erotuksena muista samannimisistä paikkakunnista Itävallassa ja Sveitsissä. Baden-Baden jakaantuu yläkaupungin kylpyläalueeseen ja alakaupungin jalankulkualueeseen, jossa on kahviloita, suihkulähteitä ja kasino. Baden Airpark -lentokenttä sijaitsee 19 kilometrin päässä kaupungista. Baden-Baden muodostaa oman kaupunkipiirinsä (Stadtkreis), eli se ei kuulu mihinkään Saksan piirikunnista. == Historia == Jo roomalaiset tunsivat kaupungin kuumat lähteet, ja paikka saikin heiltä nimen Aquae Aureliae.Vantage Travel Keskiajalla kaupungin nimi oli Baden. Kolmikymmenvuotisen sodan aikana kaupunki kärsi pahoin ranskalaisten kynsissä. Maailmansodat eivät juuri vahingoittaneet sitä, joten kaupungissa on säilynyt paljon 1700- ja 1800-lukujen rakennuksia. 1800-luvulla, kun kylpyläkulttuuri kukoisti, Euroopan kuuluisimmat aristokraatit ja maailmantähdet vierailivat kaupungissa usein. Kuuluisia kylpylävieraita olivat esimerkiksi Britannian kuningatar Viktoria, Napoleon III, Venäjän keisari, Victor Hugo, Johannes Brahms, Fjodor Dostojevski ja Friedrich Nietzsche. Baden-Badenin alueella oli vuosina 1951–1993 Naton tukikohtia. Nyttemmin suurin osa niistä on lakkautettu. == Kuvia == Baden-Baden-Altstadtblick-04-mit Stiftskirche-gje.jpg|Näkymä vanhaankaupunkiin Baden-Baden-Evangelische Stadtkirche- Augustaplatz-08-Fontaene-2021-gje.jpg Baden-Baden-Kunsthalle-14-2011-gje.jpg Baden-Baden-Theater-118-bei partieller Sonnenfinsternis-2015-gje.jpg Baden- Baden-Kurhaus-26-2021-gje.jpg Baden-Baden-Trinkhalle-154-2014-gje.jpg Baden- Baden-Altes Dampfbad-06c-2015-gje.jpg Baden-Baden-Festspielhaus-Alter Bahnhof-82-Schalterhalle-gje.jpg Baden-Baden-Altes Schloss Hohenbaden-14-2016-gje.jpg Baden-Baden-Neues Schloss-256-Paedagogium-vom Michaelsberg-2020-gje.jpg Baden-Baden-Lichtentaler Allee-518-bei Burdamuseum-2012-gje.jpg Baden-Baden-Lichtentaler Allee-Johannes Brahms-34-gje.jpg|Johannes Brahms Baden-Baden-Dostojewski- Statue-04-gje.jpg|Fjodor Dostojevski == Lähteet == == Aiheesta muualla == *Kaupungin verkkosivut Luokka:Baden-Württembergin kunnat Luokka:Karlsruhen hallintopiiri Luokka:Saksan kaupungit Luokka:Seulonnan keskeiset artikkelit
Vincent Martella

Vincent Martella (s. 15. lokakuuta 1992) on yhdysvaltalainen näyttelijä, joka näyttelee Lapsuuteni luuserina -televisiosarjassa Chris Rockin koulukaveria Gregiä. Martella on myös Disneyn sarjassa Phineas ja Ferb Phineaksen ääninäyttelijänä. Lisäksi hän on esiintynyt sarjassa The Walking Dead. Myös Vincentin nuorempi veli Alexander on näyttelijä. ==Aiheesta muualla== * == Lähteet == Luokka:Yhdysvaltalaiset televisionäyttelijät Luokka:Amerikanitalialaiset Luokka:Vuonna 1992 syntyneet Luokka:Elävät henkilöt Luokka:Yhdysvaltalaiset lapsinäyttelijät
Suomen Uimaopetus- ja Hengenpelastusliitto

Suomen Uimaopetus- ja Hengenpelastusliitto ry (SUH, , FSL) perustettiin vuonna 1956 Suomen Uimaliiton aloitteesta. Perustajajärjestöjä oli kahdeksan: Suomen Uimaliitto, Mannerheimin Lastensuojeluliitto, Suomen Punainen Risti, Suomen Urheiluliitto, Työväen urheiluliitto, Svenska Idrottsförbund, Samfundet Folkhälsan ja Koululiikuntaliitto. Perustavassa kokouksessa oli edustettuna poikkeuksellisesti myös opetusministeriö. Liiton toiminta-ajatuksena on ollut alusta asti uimaopetus- ja hengenpelastustoiminnan kehittäminen Suomessa kaikilla mahdollisilla tasoilla. Strategiseksi tavoitteeksi liitto ilmoittaa uima- ja vesiturvallisuustaitojen saattamisen kansalaistaidoksi. SUH ohjaa yleistä uimaopetus- ja hengenpelastustyötä Suomessa, järjestää koulutusta alan ammattilaisille ja kehittää uimahallien, uimarantojen muiden uimapaikkojen turvallisuutta. Näiden lisäksi se myöntää hengenpelastusmerkkejä ja tilastoi hukkumistapauksia. Suosittuja ovat olleet liiton laatimat uimakandidaatin ja uimamaisterin tutkinnot, joita on suoritettu uimakouluissa 1950-luvulta alkaen. Vaatimukset ja merkit on tosin aika ajoin saatettu ajan tasalle, esim. primusmaisterin arvosta on poistettu vielä 1960-luvulla ollut kilpailufunktio: silloin primusmaisterin arvon sai korkeimman eli kolmen pisteen tasolla tutkinnon suorittanut, joka sai parhaan ajan hengenpelastusuintiosiossa. Nykyään arvon voi suorittaa. Suomen Uimaopetus- ja Hegenpelastusliito ry on Vapaaehtoisen pelastuspalvelun valmiusjärjestö. == Talous == Suomen Uimaopetus- ja Hengenpelastusliitto on saanut vuosina 2018–2023 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 3 214 000 euroa. Vuosittainen tuki on ollut vuodesta 2022 lähtien 537 000 euroa. ==Lähteet== == Aiheesta muualla == *Suomen Uimaopetus- ja Hengenpelastusliitto *Vesitaitojen opetusvideot Luokka:Suomalaiset pelastusalan järjestöt Luokka:Uimaopetus
Woldemar Baeckman

Woldemar Baeckman on seuraavien henkilöiden nimi: * Woldemar Baeckman (1818–1901), suomalainen kansakoululaitoksen kehittäjä ja kartanonomistaja * Woldemar Baeckman (1911–1994), suomalainen arkkitehti == Katso myös == * Woldemar Backman (1870–1946), suomalainen lääkäri ja henkilöhistorioitsija.
Mauri Pyhälahti

Mauri Johannes Pyhälahti (s. 12. maaliskuuta 1951 Ilmajoki) on uransa lopettanut suomalainen pesäpalloilija. Pyhälahti aloitti uransa Koskenkorvan Urheilijoissa, josta siirtyi 19-vuotiaana Ilmajoen Kisailijoihin. Hän pelasi ensimmäisen Itä-Länsi-ottelunsa vuonna 1971. Hän voitti Suomen mestaruuden kahdesti Seinäjoen Maila-Jussien rivissä vuosina 1975 ja 1985. Pyhälahti lopetti pelaajauransa vuonna 1991. Sitä ennen hän oli pelannut 16 Itä–Länsi- ottelussa ja 12 Liitto–Lehdistö-ottelussa. Pyhälahti valittiin vuoden lukkariksi 1973, 1975, 1977–1980, 1984 ja 1985. Hänet valittiin vuoden pesäpalloilijaksi vuonna 1980. Pelaajauransa jälkeen Pyhälahti on toiminut pelinjohtajana, jona hän voitti Suomen mestaruuden vuonna 1987 Seinäjoen Maila-Jusseissa. Vuoden 1998 pesäpallon sopupeliskandaalissa Pyhälahti tuomittiin petoksesta ja avunannoista petoksiin kolmen kuukauden ja 15 päivän ehdolliseen vankeuteen sekä 18 187 markan korvauksiin. Pyhälahden mukaan on nimetty pesäpalloräpylämerkki Pyhis. Pyhälahti on nimetty pesäpallon kunniagalleriaan. http://www.pesis.fi/kunniagalleria/ == Saavutukset == === Pelaajana === * 2 SM-kultaa: 1975, 1985 * 4 SM-hopeaa: 1974, 1976, 1982, 1984 * 3 SM-pronssia: 1979, 1980, 1981 * 2 Suomen Cupin voittoa: 1973, 1974 * 16 Itä-Länsi-ottelua: 1971-1986 * 12 Liitto-Lehdistö-ottelua: 1974, 1975, 1976, 1977, 1978, 1979, 1980, 1981, 1982, 1983, 1985, 1986 * Vuoden lukkari (8): 1973, 1975, 1977, 1978, 1979, 1980, 1984, 1985 http://www.pesis.fi/pesapalloliitto/historia/parhaat-pelaajat- kausittain/vuoden_lukkarit/ * Vuoden pesäpalloilija: 1980 http://www.pesis.fi/pesapalloliitto/historia/parhaat-pelaajat- kausittain/vuoden-pesapalloilijat/ === Pelinjohtajana === * 2 SM-kultaa: 1987, 1994 * 2 SM-pronssia: 1993, 1997<ref name="PJ-mitalit /> * Miesten Superpesiksen vuoden pelinjohtaja: 1994 http://www.pesis.fi/pesapalloliitto/historia/parhaat-pelaajat- kausittain/vuoden_pelinjohtajat/ == Katso myös == * Luettelo vähintään 10 Itä–Länsi-ottelua pelanneista pesäpalloilijoista == Lähteet == * Kilpakenttien sankarit 2, Tammi 1993, s. 102–103 === Viitteet === Luokka:Suomalaiset pesäpalloilijat Luokka:Pesäpallon pelinjohtajat Luokka:Vuonna 1951 syntyneet Luokka:Elävät henkilöt
Natalia (kaupunki)

Natalia on kaupunki Medinan piirikunnassa, Texasissa. Se perustettiin vuonna 1912 ja nimettiin sähköinsinööri Fred Stark Pearsonin tyttären Natalie Stark Pearson-Nicholsonin mukaan. Natalian pinta-ala on 3,6 neliökilometriä, josta kaikki on maata. Vuoden 2010 väestönlaskennan mukaan kaupungissa oli 1 431 asukasta ja 553 taloutta. Väestötiheys oli 397,5 asukasta neliökilometriä kohden. == Lähteet == Luokka:Texasin kaupungit
Lada Kalina

Lada Kalina on AvtoVazin valmistama eurooppalaistyylinen pikkuauto, jonka valmistus alkoi vuonna 2004. Moottorivaihtoehtoina on Lada 110 -mallissakin käytetty 1,4- tai 1,6-litrainen rivinelonen. Korivaihtoehdot ovat porrasperäinen (VAZ 1118), farmari (VAZ 1117) ja viistoperä (VAZ 1119). Hatchback-mallia myytiin Suomessa nimellä Lada 119 ja farmaria myydään nimellä Lada 117, koska alkuperäisen nimen pelättiin aiheuttavan suomenkielisellä markkina-alueella kielteisiä mielleyhtymiä. Nykyään Venäjällä Lada Kalinan nimen perään lisätään numero erottamaan korimallit toisistaan. Farmari on (Kalina) 1117 kombi, sedan (Kalina) 1118 ja viistoperä (Kalina) 1119. AvtoVAZ ilmoitti 22. joulukuuta 2011 aloittavansa Lada Kalinan pohjalta rakennetun Lada Granta -henkilöauton myynnin.http://finnish.ruvr.ru/2011/12/22/62664878.html == Moottorit == Malli Moottori Iskutilavuus Teho Vääntö 1.6 8v R4 VAZ 1118 1 596 cm³ 59,5 kW (81 hv) @ 5 200 r/min 120 Nm @ 3 000 r/min 1.4 16v R4 VAZ 1119 1 390 cm³ 65,5 kW (89 hv) @ 5 250 r/min 127 Nm @ 4 200-4 800 r/min 1.6 16v (1.6 Sport) R4 VAZ 21126 1 596 cm³ 72 kW (98 hv) @ 5 600 r/min 145 Nm @ 4 000 r/min == Toinen sukupolvi == Auton toinen sukupolvi esiteltiin vuoden 2012 Moskovan kansainvälisessä autonäyttelyssä. Se on pohjimmiltaan päivitetty ensimmäinen sukupolvi, vaikkakin hieman pidemmällä akselivälillä ja pituudella, 13- tai 14-tuumaisilla pyöränlevyillä, elektronisella kaasunohjauksella, ja se on tällä hetkellä saatavana vain viistoperä- ja farmarikorissa. Toisen sukupolven Lada Kalinan harjat eivät eroa ensimmäisen sukupolven vastaavista. Kuten nesimmäisessä sukuplvoessa, niitä oli kolmea tyyppiä: kehykselliset, kehyksettömät ja yhdistetyt, ja valmistajan sääntelemä vakiokoko on 60 cm. Kaikki sisätilojen hallintalaitteet ovat nyt vain englanninkielisiä, kuten äskettäin esitellyissä Lux Lada Granta -malleissa. Kalinaa käytettiin japanilaisen Datsun mi-DO:n pohjana, jota valmistetaan erityisesti Venäjän markkinoille. Sen voimanlähteenä on kaksi 1,6-litraista 8- ja 16-venttiilistä bensiinimoottoria, jotka tuottavat 86-105 hevosvoimaa (64-78 kilowattia) ja 140-145 N⋅ m (14-15 m⋅kgf) vääntöä. Viistoperä tuli tuotantoon toukokuussa 2013, ja sitä seurasi farmariauto syyskuussa. Venäjän markkinoilla oli saatavilla myös urheilullinen versio. Lada Kalina Cross -vaunu debytoi vuonna 2014. Autolle on ominaista 20 mm suurempi maavara, vaihteiston muuttuneet välityssuhteet ja korin muoviverhoilu. == Lähteet == == Aiheesta muualla == * Ladan ajajien ukrainalaisklubi * Lada 117 maahantuoja Delta Motor Groupin sivuilla * http://www.lada.de/modelle.html Kalina Luokka:B-segmentin autot Luokka:2000-vuosikymmenen autot Luokka:2010-luvun autot
Paippinen

Paippinen () on kylä Sipoon kunnan pohjoisosassa Uudellamaalla. Paippisten kylä jakaantuu kahteen pääosaan, jotka ovat Etelä-Paippinen () ja Pohjois- Paippinen (). Kylä koostuu pääasiassa metsästä, etelässä pelloista ja niityistä. "Varsinainen" Paippinen sijaitsee etelässä, pohjoiseen väkeä alkoi virrata vasta 1930-luvulla. Etelä-Paippisissa (868 as.) on jonkin verran enemmän asukkaita kuin Pohjois-Paippisissa (711 as.). Etelässä ruotsinkieliset ovat enemmistössä (67 %), pohjoisessa vähemmistössä (32 %). Koko Paippisissa ruotsinkielisiä on 51 % ja suomenkielisiä 47 %. Pohjois-Paippisissa sijaitsee Sipoon korkein kohta Kummelberget. Kylän halki yltää Bastmossenin suo. Alueella elää erilaisia uhanalaisia kovakuoriaisia. Koko alue on nykyään luonnonsuojelualue. == Lähteet == Luokka:Sipoon kylät
Nordhausen

Nordhausen on kaupunki Harz-vuoriston eteläosassa Zorgejoen varrella Thüringenin osavaltiossa Saksassa. Kaupungissa oli vuoden 2019 arvioiden mukaan noin 41 700 asukasta, ja sen pinta-ala on 108 neliökilometriä. Nordhausen tunnettiin aiemmin tupakkateollisuudestaan ja on edelleen kuuluisa brandystään Nordhäuser Doppelkorn. Kaupungin teollisuus tuottaa myös laitteita, työkaluja ja liikennekalustoa. == Historia == Nordhausen perustettiin 13. toukokuuta 927, mutta alueen varhaisimmat asetukset ovat noin vuodelta 785. Nordhausenista tuli Pyhän saksalais-roomalaisen keisarikunnan valtakunnankaupunki vuonna 1290. Kaupungista tuli osa Preussia vuonna 1802. Nordhausenissa sijaitsi toisen maailmansodan lopulla Magnus von Braunin johtama V-2-ohjuksen tuotantolaitos Mittelwerk, jossa käytettiin Mittelbau- Doran työleirin orjatyövoimaa. == Asukasluvun kehitys == 1802–1946 * 1802 - 8 355 * 1821 - 9 900 * 1840 - 12 000 * 1880 - 26 198 * 1890 - 26 847 * 1933 - 37 635 * 1939 - 42 316 * 1946 - 32 848 1950–1996 * 1950 - 39 452 * 1960 - 39 768 * 1981 - 47 121 * 1984 - 47 176 * 1986 - 47 681 * 1994 - 48 028 * 1995 - 47 324 * 1996 - 46 750 1997–2004 * 1997 - 46 650 * 1998 - 46 192 * 1999 - 46 057 * 2000 - 45 633 * 2001 - 45 196 * 2002 - 44 701 * 2003 - 44 311 * 2004 - 43 894 == Tunnettuja ihmisiä == Volker Beck (1956-), yleisurheilija Ariane Friedrich (1984-), korkeushyppääjä == Lähteet == == Aiheesta muualla == * Kaupungin virallisen kotisivut * http://www.dora.de/ * http://www.stadtmagazin-nordhausen.de/dora.html * http://www.hoeckmann.de/deutschland/thueringen.htm Luokka:Thüringenin kunnat Luokka:Saksan kaupungit
Aina (nimi)

Aina on monissa maissa esiintyvä naisen etunimi. Joissakin maissa, muun muassa Virossa ja myös Kataloniassa Aina esiintyy Anna-nimen sikäläisenä vastineena. Sen sijaan Suomessa Aina on yleensä käsitetty muunnelmaksi kalevalaisesta nimestä Aino. Suomessa ja myös Ruotsissa sen teki aikoinaan suosituksi Topeliuksen vuonna 1845 ilmestynyt runo Ljungblommor. Latvian kielessä aina merkitsee kuvaa tai kuvaelmaa ja esiintyy myös naisen nimenä. Aivan eri alkuperää olevana nimi Aina () on käytössä myös Japanissa, jossa sen alkuosa ai (愛) merkitsee rakkautta, loppuosa na (菜) vihanneksia. Suomessa Aina viettää nimipäiväänsä yhdessä Ainon ja Ainin kanssa 10. toukokuuta. ==Ainat tilastoissa== Digi- ja väestötietoviraston tietojen mukaan on Suomessa ollut kirjoilla vuoden 2019 loppuun mennessä 12 416 Aina-nimistä naista ja muutama mies. Suurin osa heistä on syntynyt ennen vuotta 1920. ==Tunnettuja Aina- nimisiä== * Aina Berg (1902–1992), ruotsalainen uimari * Aina Bergroth (s. 1975), suomalainen kirjailija * Aina Brummer (1859–1884), suomalainen kirjallisuuden suomentaja * Aina Dammert (1837–1877), suomalainen nuortenkirjailija * Aina Håkansson (1877–1949), suomalainen valokuvaaja ja taidemaalari * Aina Kaila (1869–1937), suomalainen lastenkirjailija * Aina Lagus (1861–1939), suomalainen uskonnollinen kirjailija * Aina Lindfors (1873–1952), suomalainen näyttelijä * Aina Lähteenoja (1882–1952), suomalainen historiantutkija, opettaja ja Kokoomuksen kansanedustaja * Aina Mannerheim (1869–1964), suomalainen mezzosopraanilaulaja * Aina Onabolu (1882–1963), nigerialainen taidemaalari ja opettaja * Aina Osa (s. 1872), suomalainen näyttelijä ja kuiskaaja * Aina Oterdahl (1886–1968), suomenruotsalainen kirjailija * Aina Sainio (1871–1931), suomalainen myrkytysmurhasta tuomittu * Aina Calvo Sastre (s. 1969), espanjalainen poliitikko == Kuvitteellisia Aina- nimisiä== * Aina Inkeri Ankeinen, tv-sarjassa Putous esiintynyt sketsihahmo ==Lähteet== Luokka:Etunimet
Jonathan Barnbrook

Jonathan Barnbrook (s. 1966 Luton) on brittiläinen kirjainmuotoilija. Hän on työskennellyt myös graafisena suunnittelijana ja mainosohjaajana ja hänellä on oma kirjasimia myyvä yritys "Virus" http://www.emigre.com/Bios.php?d=21. == Barnbrookin suunnittelemia kirjaintyyppejä == Apocalypso, Bastard, Bourgeois, Coma, Delux, Drone, Echelon, Exocet, Expletive Script, False Idol, Infidel, Mason, Melancholia, Moron, Newspeak, Nixon Script, Nylon and Draylon, Olympukes, Patriot, Priori Sans, Priori Serif, Prototype, Prozac, Shock & Awe, State Machine, Tourette http://www.myfonts.com/person/barnbrook/jonathan/ == Lähteet == Luokka:Brittiläiset henkilöt Luokka:Vuonna 1966 syntyneet Luokka:Elävät henkilöt Luokka:Englantilaiset kirjainmuotoilijat